Jørgen Løvlands regjering

Jørgen Løvlands regjering tiltrådte 23. oktober 1907 og fratrådte 19. mars 1908. Den var en moderat/liberal venstreregjering som forhandlet med Høyre og ble, etter «konsolideringen» av Venstre i 1908, erstattet av Gunnar Knudsens rene venstreregjering.

Ettersom statsminister Michelsens slet med helsen, insisterte han på at utenriksminister Løvland måtte overta som regjeringssjef. Selv om han opprinnelig ikke ønsket rollen, valgte Løvland å godta på grunn av sin lojalitet til Michelsen. Ettersom regjeringen hadde lidd et stort valgnederlag i 1906, var det klart at de fikk sitte på grunn av støtten fra Venstre. Venstre, som var valgets klare vinner, valgte å støtte regjeringen ettersom unionsoppløsningen hadde gjort de så mektige at Venstre ikke våget å felle dem. Løvland visste at hans regjering også bare kom til å bli sittende dersom Venstres godvilje fortsatte. Derfor informerte Løvland statsrådene sine da han spurte de om å bli med i regjeringen hans, at oppgaven mest sannsynlig ikke ville bli langvarig.
venstre|miniatyr|Jørgen Løvland
Regjeringen viste seg, som Løvland forventet, å ikke bli langvarig. Regjeringen manglet den politiske makten Michelsen hadde hatt, og hans ønske om en bred samlingspolitikk mislyktes. Selv om Løvland ønsket å fortsette med Michelsens politikk, viste det seg at det var Michelsen selv, og ikke politikken hans, som hadde holdt regjeringen sammen. Dette gjorde at Løvland ble tvunget til å prøve å få regjeringen godkjent som en venstreregjering. Dette gikk ikke, ettersom den nye venstrelederen, Løvlands tremenning Gunnar Knudsen, ønsket å opprettholde en avstand til Løvland og hans regjering. Dette skjedde etter at Knudsen og Johan Castberg i starten av 1908 gikk sammen for å oppløse Stortingets venstreforening, og heller stifte det Konsoliderte Venstre. Denne partisplittelsen førte til at Venstre ble delt i tre, med Løvlands regjering på en side, de moderate ledet av Berner og Knudsen, og de opposisjonelle. De opposisjonelle ble senere et organisert parti under navnet Frisinnede Venstre. Flere av regjeringens medlemmer, som var blitt utstøtt fra Venstre etter splittelsen, ble senere med å grunnlegge Frisinnede Venstre. Løvland selv forble lojal mot Venstre livet ut.

Under trontaledebatten i mars 1908 ble det klart at både Venstre og sosialistene kom til å stemme for å velte regjeringen, noe som ville føre til et negativt flertall for Løvland. Ettersom det var lettere å felle Løvland enn det ville vært å felle Michelsen, visste Løvland at hans tid som regjeringssjef var over. 19. mars søkte Løvland og hans regjering avskjed, og ba kongen be Knudsen danne en ny regjering. Gunnar Knudsens første regjering ble utnevnt samme dag.

Før regjeringen gikk av, utnevnte den fire av medlemmene, inkludert statsminister Løvland, til embeter. Dette ble senere kritisert av kong Haakon og av Stortinget. I statsråd fikk kongen Knudsen og hans regjering til å love å ikke utnevne sine egne til embeter, noe de godtok. Løvlands regjering var siste regjering som gjorde dette fram til Erna Solbergs regjering gjorde det samme over 100 år senere.Sivilombudsmannen mot regjeringens kameraderi. tb.no. Besøkt 10. juni 2021.

 Regjeringsmedlemmer 

 Referanser 

 Eksterne lenker 
Jørgen Løvlands regjering. regjeringen.no

Løvland
Kategori:1907 i Norge
Kategori:1908 i Norge
Kategori:Etableringer i 1907
Kategori:Opphør i 1908